Προσφυγή της 31ης Ιουλίου 2018 – Lotte κατά EUIPO – Générale Biscuit-Glico France (PEPERO original)
(Υπόθεση T-459/18)
Γλώσσα του δικογράφου της προσφυγής: η γαλλική
Διάδικοι
Προσφεύγουσα: Lotte Corp. (Σεούλ, Νότια Κορέα) (εκπρόσωπος: G. Ringeisen, δικηγόρος)
Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
Αντίδικος ενώπιον του τμήματος προσφυγών: Générale Biscuit-Glico France (Clamart, Γαλλία)
Στοιχεία σχετικά με τη διαδικασία ενώπιον του EUIPO
Δικαιούχος του επίδικου σήματος: Η προσφεύγουσα ενώπιον του Γενικού Δικαστηρίου
Επίδικο σήμα: Εικονιστικό σήμα της Ευρωπαϊκής Ένωσης PEPERO original σε χρώμα κόκκινο, καφέ, κίτρινο, άσπρο
Διαδικασία ενώπιον του EUIPO: Διαδικασία για την κήρυξη ακυρότητας
Προσβαλλόμενη απόφαση: Απόφαση του πρώτου τμήματος προσφυγών του EUIPO της 11ης Μαΐου 2018 στην υπόθεση R 913/2017-1
Αιτήματα
Η προσφεύγουσα ζητεί από το Γενικό Δικαστήριο:
να κρίνει την προσφυγή παραδεκτή·
να ακυρώσει την προσβαλλόμενη απόφαση, στο μέτρο που ακύρωσε το σήμα της Ευρωπαϊκής Ένωσης με αριθμό 7 413 651 της εταιρίας LOTTE και την υποχρέωσε να αποδώσει τα έξοδα και τα τέλη της εταιρίας Générale Biscuit-Glico France·
να υποχρεώσει το EUIPO και την εταιρία Générale Biscuit-Glico France να αποδώσει στην εταιρία LOTTE τα έξοδα επαγγελματικής εκπροσωπήσεως σε καθεμία από τις διαδικασίες·
να καταδικάσει το EUIPO και την εταιρία Générale Biscuit-Glico France στα δικαστικά έξοδα.
Προβαλλόμενοι λόγοι
Παράβαση του άρθρου 64 του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
Παράβαση του άρθρου 60, παράγραφος 1, στοιχείο α΄, σε συνδυασμό με το άρθρο 8, παράγραφος 5, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
Παράβαση του άρθρου 94 του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.
____________